Αύγουστος Κορτώ

Ο Αύγουστος Κορτώ (ψευδώνυμο του Πέτρου Χατζόπουλου, Θεσσαλονίκη, 1979) είναι Έλληνας συγγραφέας και μεταφραστής.

Γεννήθηκε και μεγάλωσε στη Θεσσαλονίκη και σπούδασε στην Ιατρική σχολή του ΑΠΘ, χωρίς να ολοκληρώσει τις σπουδές του. Το 1999 δημοσίευσε την πρώτη συλλογή διηγημάτων του, το Βιβλίο των βίτσιων, και έκτοτε ασχολείται συστηματικά με τη συγγραφή και τη μετάφραση. Ζει πλέον στην Αθήνα, στα Εξάρχεια.

Στα πρώτα βιβλία του ήταν επηρεασμένος από τα έργα του μαρκήσιου Ντε Σαντ, σε επόμενα όμως πραγματεύεται θέματα όπως ο θάνατος, η κατάθλιψη (την οποία αντιμετώπισε και ο ίδιος), η μητρότητα και η αγάπη. Επιρροή στο έργο του είχε η αυτοκτονία της μητέρας του. Η ζωή της αποδίδεται μυθιστορηματικά στο Βιβλίο της Κατερίνας που έχει μεταφερθεί και στο θέατρο.

Εκτός από μυθιστορήματα, έχει γράψει ποιήματα, θεατρικά, παιδικά έργα και μεταφράζει κυρίως σύγχρονη αμερικανική πεζογραφία. Έγραψε ακόμη το σενάριο και τη μουσική της ταινίας Τεστοστερόνη του Γιώργου Πανουσόπουλου. Είναι, τέλος, παραγωγός σε διαδικτυακούς ραδιοφωνικούς σταθμούς.

Ο Κορτώ είναι ακτιβιστής κατά των διακρίσεων λόγω σεξουαλικού προσανατολισμού, ενώ έχει δεχτεί και λεκτικές επιθέσεις για τις θέσεις του. Τον Νοέμβριο του 2014 παντρεύτηκε στην πολιτεία της Νέας Υόρκης τον σύντροφό του. Στις 25 Ιανουαρίου 2016 υπέγραψε σύμφωνο συμβίωσης μαζί του, όντας από τα πρώτα ομόφυλα ζευγάρια που σύναψαν σύμφωνο την πρώτη μέρα ισχύος του στην Ελλάδα.

Εργογραφία 

 Το βιβλίο των βίτσιων , 1999
 Ραμπαστέν, 1999
 Το τετράγωνο, 2000
 Στοιχειωμένος, 2001
 Ο γλύπτης του δρόμου, 2002
 Ανιμάλ, 2002
 Οι νεράιδες του Μαν, 2003
 Ο γιος της Τζοκόντα, 2003
 Η λύσσα, 2004
 Αυτοκτονώντας ασύστολα, 2005
 Ο δαιμονιστής, 2007
 Ο αφανισμός του Νίκου, 2008
 Δεκαέξι, 2010
 Τα ορφανά, 2012
 Ο ταξιτζής των ουρανών, 2012
 Ο άνθρωπος που έτρωγε πολλά, 2012
 Το βιβλίο της Κατερίνας, 2013
 Η βιογραφία μιας σκύλας, 2013
 Επειδή είναι η καρδιά μου, 2014
 Αυτογονία, 2014
 Η λύσσα, 2014
 Έρως ανίκατε μάσαν, 2015
 Νεοελληνική Μυθολογία, 2016
 Μικρό χρονικό τρέλας, 2016
 Ρένα, 2017
 Έρως ανίκατε μάσαν, 2018
 Σκυλίσια ψυχή, 2018
 Το μυστικό του Λεονάρντο, 2019
 Δέσποινα, 2020
Όταν κοιμούνται οι φίλοι μου, 2021
Μισό παιδί, 2021

Δεκάδες μεταφράσεις μυθιστορημάτων και άλλων έργων.

Παραπομπές

Εξωτερικοί σύνδεσμοι 

Τα βιβλία που διαθέτει ο συγγραφέας ελεύθερα στο διαδίκτυο

Νεοέλληνες λογοτέχνες
Έλληνες μυθιστοριογράφοι
Έλληνες μεταφραστές
Έλληνες ακτιβιστές δικαιωμάτων ΛΟΑΤ
Έλληνες άθεοι
ΛΟΑΤ πρόσωπα από την Ελλάδα